Den nordjyske virksomhed skal stå for både levering og opsætning af 140 Vestas vindmøller i det, der bliver den sydlige halvkugles største vindmøllepark. - Det bliver et af de største projekter, vi har arbejdet med på og et vigtigt skridt ind på et marked, hvor der ligger et kæmpepotentiale for at installere langt flere vindmølleparker fremover, fortæller John Hartvig Larsen, direktør og CEO i KR Wind i en pressemeddelelse. Projektet hedder Macarthur og kommer til at bestå af Vestas nye 3 megawatt møller, der har et vingefang på 112 meter. Projektet står formentligt færdigt i løbet af fjerde kvartal i 2012.

Opsummering:
Vind-virksomheden KR Wind fra Nørresundby skal opsætte 140 vindmøller i Australien.